12 komeleyanê elewîyan derheqê serrgêra Terteleyê Dêrsimî de ke serranê 1937-1938î de amebi kerdene, eşkerayîye daye. Dezgehan pare kerd ke ganî Gulane biba Roja Terteleyê 38î yê Dêrsimî û waşt ke cayê gorê Seyîd Rizayî bêro eşkerakerdene.
Eşkerayîye de ame parekerdene ke ganî meclîsê Komîsyonê Cigêrayîşî yê Terteleyê 1937-1938î bêro awankerdene û polîtîkayê înkarî û asîmîlasyonî yê vera şarê Dêrsimî bêrê qedînayene. Eşkerayîye de ame vatene ke: ''Ganî dewlete Qirkerdişê Dêrsimî qebul nêkera, şarê Dêrsimî ra efûya xo biwaza û aqîbetê domananê ke terteleyî ra dima dîyayî bêrê eşkerakerdene.''
Eşkerayîye de ame waştene ke ganî projeyê awbendan ê Dêrsimî bêrê batalkerdene.
